Document ID: 31989R2734

IR-REGOLAMENT TAL-KUMMISSJONI (KEE) Nru 2734/89
tat-8 ta' Settembru 1989
dwar il-fatturi li għandhom jittieħdu inkonsiderazzjoni biex tiġi stabbilita l-ispiża skond l-Artikolu 37(2) tar-Regolament (KEE) Nru 822/87 biex jiġi finanzjat mill-FAEGG Sezzjoni tal-Garanziji
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 3247/81 tad-9 ta' Novembru 1981 dwar l-iffinanzjar mill-Fond Agrikolu Ewropew dwar Gwida u Garanzija, Sezzjoni tal-Garanzija, fuq ċerti miżuri ta' intervent, l-aktar dawk li jinvolvu x-xiri, magażinaġġ u bejgħ ta' prodotti agrikoli minn aġenziji ta' intervent ([1]), kif l-aħħar emendat bir-Regolament (KEE) Nru 2277/89 ([2]), u b'mod partikolari l-Artikolu 7b,
Billi l-Artikolu 37(2) tar-Regolament tal-Kunsill (KEE) Nru 822/87 tas-16 ta' Marzu 1987 dwar l-organizzazzjoni komuni tas-suq ta' l-inbid ([3]), kif l-aħħar emendat bir-Regolament Nru 1236/89 ([4]), jistabbilixxi illi n-nefqa tal-miżuri tar-rimi tal-prodotti mill-operazzjoni tad-distillazzjoni li għaliha jirreferi l-Artikoli 35 u 36 ta' l-imsemmi Regolament għandha titħallas mis-Sezzjoni tal-Garanziji tal-Fond tal-Garanziji u Tmexxija Agrikola Ewropea; billi il-fatturi li għandhom jitqiesu biex tiġi stabbilità dik in-nefqa għandhom jiġu stabbiliti;
Billi hemm analoġija bejn in-nefqa inkwistjoni u dik li tirriżulta mill-applikazzjoni ta' l-Artikolu 40 tar-Regolament (KEE) Nru 822/87 u billi, għalhekk, l-istess regoli kif stipulati fl-Artikolu 3 u 4 tar-Regolament tal-Kunsill (KEE) Nru 3247/81 jista' jiġi applikat;
Billi l-miżuri li għalihom jipprovdi dan ir-Regolament jaqblu ma' l-opinjoni tal-Kumitat tal-FAEGG,
ADOTTA DAN IR-REGOLAMENT:
L-Artikolu 1
In-nefqa li tirriżulta mir-rimi tal-prodotti mill-operazzjoni tad-distillazzjoni li għaliha jirreferi l-Artikolu 35 u 36 tar-Regolament (KEE) Nru 822/87 f'setturi oħra barra dawk ta' xorb alkoħoliku u spirtu li għandhom jiddaħlu mill-FAEGG Sezzjoni tal-Garanziji fil-kontijiet, għandha tkun daqs in-nefqa tax-xiri ta' l-alkoħol inkwistjoni:
a.id-dħul li jiġi mill-bejgħ ta' l-alkoħol;
b. il-valur tat-telf kwantitattiv li jkun jeċċedi l-limitu tat-tolleranza;
c. il-valur tal-kwantitajiet nieqsa b'riżultat ta' serq jew telf ieħor li jkun identifikabbli;
d. il-valur ta' kwantitajiet li jkunu ddeterjoraw b'riżultat tal-kondizzjonijiet tal-magażinaġġ;
e. il-valur tal-kwantitajiet mitlufa b'mod aċċidentali;
f. garanziji li jintilfu skond ir-regoli tal-Komunità;
g. kull dħul ieħor.
L-Artikolu 2
Għall-għanijiet biex jiġi stabbilit il-valuri li għalihom jirreferi l-Artikolu 1(b), (ċ), (d) u (e), l-Artikolu 3(2) u l-Artikolu 4 tar-Regolament (KEE) Nru 3247/81 għandu japplika.
L-Artikolu 3
Il-limitu ta' tolleranza ammess għal telf ta' prodotti mill-operazzjoni tad-distillazzjoni imdaħħla f'magażinaġġ li għalihom jirriferu l-Artikoli 35 u 36 tar-Regolament (KEE) Nru 822/87 għandu jkun dak li jipprovdi dwar il-prodotti mill-operazzjoni tad-distallazzjoni li għalih jirreferi l-Artikolu 39 ta' l-imsemmi Regolament.
L-Artikolu 4
Dan ir-Regolament għandu jidħol fis-seħħ fil-jum li jiġi ppubblikat fil-Ġurnal Uffiċjali tal-Komunitajiet Ewropej.
Għandu japplika fis-seħħ mill-1 ta' Ottubru 1987.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-8 ta' Settembru 1989.

Labels: 3
17
19
15